《夜坐食蛤蜊》
宋代·李彭

紞紞寒鼓鸣，稍稍华月上。蒲蓐蔽幽斋，夜鼎惊暗浪。

但见炰蛤蜊，许事付尘坱。犷壳虽外缄，甘腴实天相。

霜脐贵抱黄，雀醢誇挟纩。江瑶初脱柱，蚝山怜叠嶂。

盘飧得此生，风期特高亮。如跨大宛儿，凡马羞骏驵。

嗟予鬓成丝，山林真独往。会心不在远，坐有濠濮想。

作者简介：李彭，约公元一o九四年前后在世，字商老，南康军建昌（今江西永修县）人，江西诗派诗人。生卒年均不详，约宋哲宗绍圣初前后在世。博览群书，诗文富赡，为江西派大家。曾与苏轼、张耒等唱和。甚精释典，被称为“佛门诗史”。生平事迹不可考。